#### ΠΑΝΕΠΙΣΤΗΜΙΟ ΘΕΣΣΑΛΙΑΣ

####  ΠΡΟΚΗΡΥΞΗ

####  πλήρωσης θέσεων καθηγητών

**ΣΧΟΛΗ ΘΕΤΙΚΩΝ ΕΠΙΣΤΗΜΩΝ**

ΤΜΗΜΑ ΠΛΗΡΟΦΟΡΙΚΗΣ ΜΕ ΕΦΑΡΜΟΓΕΣ ΣΤΗ ΒΙΟΪΑΤΡΙΚΗ, Παπασιοπούλου 2-4, Κτίριο Παλιάς Ακαδημίας, Γαλανέικα, 35100 Λαμία, τηλ. 22310-66902, FAX 22310-66939, e- mail: g-dib@dib.uth.gr, Αρμόδια κ. Δήμητρα Ζυγούρη.

1. Μια (1) θέση καθηγητή στη βαθμίδα του **Καθηγητή πρώτης βαθμίδας,** με γνωστικό αντικείμενο **«Ψηφιακή Επεξεργασία Σημάτων και Συστήματα Στήριξης Ιατρικών Αποφάσεων»** (Αρ. Προκ. 7010/20/ΓΠ/30-03-2020, ΦΕΚ 816/04-06-2020/τ.Γ’, **ΑΔΑ:** Ω9ΓΡ469Β7Ξ-Ρ92)

Κωδικός Ανάρτησης «ΑΠΕΛΛΑ»: **APP16590**

**ΣΧΟΛΗ ΕΠΙΣΤΗΜΩΝ ΥΓΕΙΑΣ**

**ΤΜΗΜΑ ΒΙΟΧΗΜΕΙΑΣ ΚΑΙ ΒΙΟΤΕΧΝΟΛΟΓΙΑΣ,** Βιόπολις 41500 Λάρισα, τηλ. 2410565272, FAX 2410565290, e-mail: g-bio@bio.uth.gr, Αρμόδια κ. Κανδυλάρη Δήμητρα.

1. Μια (1) θέση καθηγητή στη βαθμίδα του **Καθηγητή πρώτης βαθμίδας,** με γνωστικό αντικείμενο **«Βιοτεχνολογία Φυτών»** (Αρ. Προκ. 7693/20/ΓΠ/14-04-2020, ΦΕΚ 816/04-06-2020/τ.Γ’, **ΑΔΑ:** ΨΨΣΨ469Β7Ξ-ΝΝΒ)

Κωδικός Ανάρτησης «ΑΠΕΛΛΑ»: **APP16591**

 **ΣΧΟΛΗ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΩΝ ΕΠΙΣΤΗΜΩΝ**

**ΤΜΗΜΑ ΟΙΚΟΝΟΜΙΚΩΝ ΕΠΙΣΤΗΜΩΝ,** 28ης Οκτωβρίου 78**,** 38333 Βόλος, τηλ. 2421074913**,** FAX 24210-74772, e-mail: g-econ@econ.uth.gr, Αρμόδια κ. Ζωή Ζούπη.

1. Μια (1) θέση καθηγητή στη βαθμίδα του **Καθηγητή πρώτης βαθμίδας,** με γνωστικό αντικείμενο «**Οικονομική της Διοίκησης**» (Αρ. Προκ. 6450/20/ΓΠ/17-03-2020, ΦΕΚ 816/04-06-2020/τ.Γ’, **ΑΔΑ:** ΩΜΙΑ469Β7Ξ-9ΓΟ)

Κωδικός Ανάρτησης «ΑΠΕΛΛΑ»: **APP16592**

**ΠΕΡΙΓΡΑΦΗ ΘΕΣΗΣ**

Η Οικονομική της Διοίκησης (Managerial Economics/Επιχειρησιακή Οικονομική) αποτελεί τον συνδετικό κρίκο μεταξύ της εφαρμοσμένης οικονομικής και των ποσοτικών μεθόδων της διοικητικής επιστήμης εξετάζοντας και εφαρμόζοντας διαδικασίες/μεθοδολογίες του πως μια μονάδα λήψης απόφασης (καταναλωτές, ιδιοκτήτες πόρων, επιχειρήσεις) λαμβάνει τις σχετικά καλύτερες αποφάσεις και επιτυγχάνει τους στόχους της ανάλογα με το επιχειρησιακό περιβάλλον στο οποίο δραστηριοποιείται.

**ΠΟΛΥΤΕΧΝΙΚΗ ΣΧΟΛΗ**

**ΤΜΗΜΑ ΠΟΛΙΤΙΚΩΝ ΜΗΧΑΝΙΚΩΝ,** Πεδίον του Άρεως, 38334 Βόλος, τηλ. 2421074112 & 2421074182, FAX 2421074169, e-mail: g-civ@civ.uth.gr, Αρμόδια κ. Διβάνη Χαρίκλεια.

**ΤΟΜΕΑΣ ΥΔΡΑΥΛΙΚΗΣ ΚΑΙ ΠΕΡΙΒΑΛΛΟΝΤΙΚΗΣ ΜΗΧΑΝΙΚΗΣ**

1. Μια (1) θέση καθηγητή στη βαθμίδα του **Αναπληρωτή** **Καθηγητή,** με γνωστικό αντικείμενο **«Πειραματική Υδραυλική»** (Αρ. Προκ. 6451/20/ΓΠ/17-03-2020, ΦΕΚ 816/04-06-2020/τ.Γ’, **ΑΔΑ:** 6ΦΒΗ469Β7Ξ-ΥΦ7)

Κωδικός Ανάρτησης «ΑΠΕΛΛΑ»: **APP16593**

**ΠΕΡΙΓΡΑΦΗ ΘΕΣΗΣ**

Η «Πειραματική Υδραυλική» αφορά στη διεξαγωγή εργαστηριακής έρευνας και διδασκαλίας σε προβλήματα υδραυλικής συμπεριλαμβανομένων μετρήσεων στο πεδίο. Περιλαμβάνει την οργάνωση, διεξαγωγή και ανάλυση πειραματικών μετρήσεων με τη βοήθεια σύγχρονων τεχνικών μετρήσεων σε ρευστά. Εκτός από μαθήματα στο στενό αντικείμενο της Πειραματικής Υδραυλικής, ο/η υποψήφιος/α θα κληθεί να διδάξει και συναφή μαθήματα.

Η προθεσμία υποβολής υποψηφιοτήτων και δικαιολογητικών λήγει στις **11-08-2020.**

Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μέσω του ηλεκτρονικού συστήματος ΑΠΕΛΛΑ (http://apella.minedu.gov.gr) μέσα σε αποκλειστική προθεσμία δύο (2) μηνών από την ημερομηνία του εγγράφου της ανακοίνωσης της δημοσίευσης της Προκήρυξης αυτής στον Ημερήσιο Τύπο μαζί με όλα τα αναγκαία για την κρίση δικαιολογητικά.

 **Μαζί με την αίτηση πρέπει να υποβάλουν:**

1. Αντίγραφο δελτίου αστυνομικής ταυτότητας ή διαβατηρίου.
2. Αντίγραφο των πτυχίων και των τίτλων σπουδών τους. Αν οι τίτλοι σπουδών έχουν χορηγηθεί από Α.Ε.Ι. εξωτερικού θα πρέπει να υποβληθούν και οι σχετικές βεβαιώσεις ισοτιμίας από τον ΔΟΑΤΑΠ ή αντίγραφο της αίτησης για αναγνώριση της ισοτιμίας.
3. Βιογραφικό σημείωμα.
4. Αναλυτικό Υπόμνημα για τα υποβαλλόμενα πρωτότυπα επιστημονικά δημοσιεύματα.
5. Διδακτορική Διατριβή και άλλα επιστημονικά δημοσιεύματα.
* Η ως άνω αίτηση υποψηφιότητας και τα απαιτούμενα δικαιολογητικά υποβάλλονται αποκλειστικά και μόνο ηλεκτρονικά στο πληροφοριακό σύστημα ΑΠΕΛΛΑ. Η μη υποβολή της κατά τα ανωτέρω αίτησης εντός της ταχθείσης από την προκήρυξη προθεσμίας συνιστά λόγο απαραδέκτου της αίτησης.

Ο υποψήφιος που θα επιλεγεί για τη συγκεκριμένη θέση υποχρεούται να καταθέσει:

* Πιστοποίηση Υγείας για διορισμό, με προσκόμιση σχετικών ιατρικών πιστοποιητικών κατόπιν παραπεμπτικού εγγράφου της υπηρεσίας του Πανεπιστημίου που θα προβεί στην έκδοση της τελικής πράξης διορισμού.
* Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση της τελικής πράξης διορισμού. Προκειμένου για πολίτες κρατών-μελών της Ευρωπαϊκής Ένωσης, υποβάλλεται πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
* Το αντίγραφο Ποινικού Μητρώου δικαστικής χρήσης και το πιστοποιητικό στρατολογικής κατάστασης τύπου Α΄ θα αναζητηθούν αυτεπαγγέλτως από την υπηρεσία που θα προβεί στην έκδοση της τελικής πράξης διορισμού.

 Με Υπεύθυνη Δήλωση του Ν. 1599/1986, οι υποψήφιοι δεσμεύονται ότι θα έχουν εκπληρώσει τις στρατιωτικές τους υποχρεώσεις ή θα έχουν απαλλαγεί νόμιμα από αυτές πριν την έκδοση της Πρυτανικής Πράξης διορισμού τους. Το κώλυμα της μη εκπλήρωσης των στρατιωτικών υποχρεώσεων δεν ισχύει για πολίτες κράτους-μέλους της Ευρωπαϊκής Ένωσης, στο οποίο δεν προβλέπεται όμοιο κώλυμα διορισμού.

 Οι ανωτέρω πολίτες οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών Ελληνικού A.E.I., ή απολυτήριο Ελληνικού Λυκείου ή εξαταξίου Γυμνασίου ή πιστοποιητικό ελληνομάθειας Γ1΄ επιπέδου από το Κέντρο Ελληνικής Γλώσσας, από το οποίο θα αποδεικνύεται η πλήρης γνώση και άνετη χρήση της Ελληνικής γλώσσας.

Η προκαλούμενη δαπάνη της οποίας το ύψος δεν μπορεί να προσδιοριστεί θα βαρύνει τον προϋπολογισμό του Υπουργείου Παιδείας, Έρευνας και Θρησκευμάτων (ειδ. Φορέα 19-250 ΚΑΕ 0251).

  Ο ΠΡΥΤΑΝΗΣ

 Καθηγητής ΖΗΣΗΣ ΜΑΜΟΥΡΗΣ